 Shirkii ay madaxweynaha iyo gudoomiyaha baarlamaanku ku yeesheen magaalada Nairobi xilligii ay ku dhawaaqayeen waqtiga iyo magaalada lagu qabanayo shirka baarlamaanka war lagu kalsoonaan karo oo aan ka helay siyaasiyiin kusugnaa waqtigaas magaalada Nairobi waxaa ay ii xaqiijiyeen in Madaxweyne Cabdullaahi Yuusuf iyo gudoomiyaha baarlamaanku ay siwada jir ah ugu damaanad qaadeen Raiisulwasaare Geeddi inaan la ridi doonin arrintaasina inay dhacdo ay ka hortagi-doonaan ayagoo taas badelkeeda ka dalbadey inuu taageero qorshaha Baydhabo, sidoo kale xubno ka tirsan beesha caalamka ayaa Raiisul-wasaare Geeddi ugu qalbi qoboojiyey in wakiiladda beesha caalamku ay ka shaqeynayaan inaan shirka Baydhabo la keenin wax Motion ah oo ka dhan ah Geeddi, Sidoo kale safarkii uu Raiisul-wasaare Geeddi ku tagay Addis-ababa waxaa lagu tilmaamey inuu ahaa safar loogu talagalay in Raiisul-wasaaraha lagu kalsooni galiyo inuusan si fudud kuwaayi doonin kursigiisa laguna dhameynayey madmadowgii soo kala dhexgalay asaga iyo madaxweynaha. 